PMIndiaData/PMIndiaSum huggingface dataset:
ভারত ও জার্মানির মধ্যে নিরাপত্তা সহযোগিতা সম্পর্কিত চুক্তি অনুমোদিত কেন্দ্রীয় মন্ত্রিসভায়

নিরাপত্তা ব্যবস্থাকে জোরদার করে তোলার লক্ষ্যে ভারত ও জার্মানির মধ্যে যে মউ স্বাক্ষরিত হয়েছে তাতে আজ কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজ এই বৈঠক অনুষ্ঠিত হয়। এই মউ স্বাক্ষরের ফলে সংশ্লিষ্ট অঞ্চলে তথ্য বিনিময়, বিশেষজ্ঞের পরামর্শ, প্রযুক্তির প্রসার ও প্রয়োগ ইত্যাদির মাধ্যমে শান্তি ও স্থিতিশীলতা রক্ষার কাজে ভারত ও জার্মানির সম্পর্ক আরও শক্তিশালী হয়ে উঠবে। তাছাড়া, সন্ত্রাসবাদের মোকাবিলায়, মাদকের বেআইনি চালান বন্ধে এবং সীমান্ত বরাবর অপরাধের ঘটনা হ্রাস করতে দু’দেশের মধ্যে এই সমঝোতা বিশেষ সহায়ক হয়ে উঠবে বলে আশা করা হচ্ছে। /
ভারত ও সিঙ্গাপুরের মধ্যে বিজ্ঞান, প্রযুক্তি ও উদ্ভাবন সংক্রান্ত স্বাক্ষরিত মউটি অনুমোদিত হল কেন্দ্রীয় মন্ত্রিসভার বৈঠকে

নয়াদিল্লি, ২৯ জুন, ২০২২ কেন্দ্রীয় মন্ত্রিসভার বৈঠকে আজ কেন্দ্রীয় বিজ্ঞান ও প্রযুক্তি দপ্তর এবং সিঙ্গাপুরের শিল্প ও বাণিজ্য মন্ত্রকের মধ্যে বিজ্ঞান, প্রযুক্তি ও উদ্ভাবন ক্ষেত্রে সহযোগিতার প্রসার সম্পর্কিত স্বাক্ষরিত একটি মউ সম্পর্কে অবহিত করা হয় প্রধানমন্ত্রী শ্রী নরেন্দ্র মোদীকে। মউটি স্বাক্ষরিত হয় এ বছর ফেব্রুয়ারি মাসে। স্বাক্ষরিত মউ-এর আওতায় প্রযুক্তি উদ্ভাবন, কর্মী প্রশিক্ষণ এবং ইন্টারনেট প্রোটোকলের ক্ষেত্রে দুটি দেশ পরস্পরের সঙ্গে সহযোগিতার ভিত্তিতে কাজ করে যাবে। এজন্য গড়ে তোলা হবে একটি অনুকূল কর্মপদ্ধতি তথা পরিবেশ। উল্লেখ্য, এই সহযোগিতা কর্মসূচির আওতায় প্রযুক্তির ক্ষেত্রে নতুন নতুন জ্ঞান ও উদ্ভাবনের সুবাদে সরকারের আত্মনির্ভর কর্মসূচিটির বাস্তবায়ন ত্বরান্বিত হবে। বিজ্ঞান, প্রযুক্তি ও উদ্ভাবন ক্ষেত্রে ভারত ও সিঙ্গাপুরের অভিন্ন স্বার্থের দিকে নজর রেখে পারস্পরিক স্বার্থ-সংশ্লিষ্ট সহযোগিতার ক্ষেত্রগুলিকে বিশেষ অগ্রাধিকার দেওয়া হবে। দু’দেশের কৃষি, খাদ্য-বিজ্ঞান ও প্রযুক্তি, উৎপাদন ও ইঞ্জিনিয়ারিং, পরিবেশ-বান্ধব অর্থনীতি, জল ও জ্বালানি শক্তি, পরিবেশ ও প্রাকৃতিক সম্পদ, ডেটা সায়েন্স, নতুন নতুন প্রযুক্তি উদ্ভাবন, স্বাস্থ্য ও জৈব প্রযুক্তি সহ বিভিন্ন ক্ষেত্রের উন্নয়ন ও প্রসারের ফলে বিশেষভাবে উৎসাহিত হবে বলে মনে করা হচ্ছে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার আজকের বৈঠকটি।
স্বাধীনতা সংগ্রামী মঙ্গল পাণ্ডের জন্মবার্ষিকীতে প্রধানমন্ত্রী তাঁকে স্মরণ করেছেন

নয়াদিল্লি, ১৯ জুলাই, ২০২২ প্রধানমন্ত্রী শ্রী নরেন্দ্র মোদী স্বাধীনতা সংগ্রামী মঙ্গল পাণ্ডেকে তাঁর জন্মবার্ষিকীতে শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন – “মহান মঙ্গল পাণ্ডে সাহস ও অধ্যাবসায়ের প্রতীক। আমাদের ইতিহাসে একটি গুরুত্বপূর্ণ অধ্যায়ে তিনি সকলের মধ্যে দেশপ্রেমকে জাগ্রত করেছিলেন এবং অগণিত মানুষ তাঁর দ্বারা অনুপ্রাণিত হন। তাঁর জন্মবার্ষিকীতে তাঁকে স্মরণ করি। এ বছরের শুরুতে মীরাটে তাঁর মূর্তিতে আমি শ্রদ্ধা নিবেদন করেছিলাম।”
অন্ধ্রপ্রদেশের কাকিনাড়ায় ১৪৯ নম্বর রাজ্যসড়কটির রুট বদল  :  অনুমোদন কেন্দ্রীয় মন্ত্রিসভার

কাকিনাড়ায়নৌ-বাহিনীর জমির মধ্য দিয়ে সম্প্রসারিত ১৪৯ নম্বর অন্ধ্রপ্রদেশরাজ্য সড়কটিকে অন্য পথে ঘুরিয়ে দেওয়া সম্পর্কিত একটি প্রস্তাব বুধবার অনুমোদিত হলপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভারবৈঠকে। ঐ রাজ্য সড়কটির রুট বদলের ফলে নৌ-বাহিনীর নৌ-যুদ্ধ সম্পর্কিত প্রশিক্ষণকেন্দ্রটির নিরাপত্তায় কোনরকম বিঘ্ন ঘটবে না। ক্ষতিপূরণবাবদ ১,৮৮২.৭৭৫ লক্ষ টাকা অন্ধ্রপ্রদেশ সরকারকে দেওয়া হবে যাতেবিকল্প জমি অধিগ্রহণ করার কাজ নিশ্চিত করা যায়।
দেশের ত্রয়োদশ উপ-রাষ্ট্রপতি হওয়ায় শ্রী এম ভেঙ্কাইয়া নাইডুকে প্রধানমন্ত্রীর অভিনন্দন

দেশের ত্রয়োদশ উপ-রাষ্ট্রপতি নির্বাচিত হওয়ায় শ্রীএম ভেঙ্কাইয়া নাইডু’কে প্রধানমন্ত্রী শ্রী নরেন্দ্র মোদী অভিনন্দন জানিয়েছেন। প্রধানমন্ত্রী বলেছেন, “দেশের উপ-রাষ্ট্রপতিনির্বাচিত হওয়ায় শ্রী এম ভেঙ্কাইয়া নাইডু গারু’কে অভিনন্দন জানাই। সাফল্যময় ওপ্রেরণামূলক কার্যকালের জন্য আমার শুভেচ্ছা রইল। দলে ও সরকারে এম ভেঙ্কাইয়া নাইডু গারু’র সঙ্গে কাজকরার স্মৃতিতে আমার হৃদয় পরিপূর্ণ। এই সঙ্গলাভের বিষয়টি স্মৃতিতে জাগরূক হয়েথাকবে। এম ভেঙ্কাইয়া নাইডু এক পরিশ্রমী ও নিবেদিত প্রাণউপ-রাষ্ট্রপতি হিসাবে দেশের সেবা করবেন জাতি গঠনের লক্ষ্যে অঙ্গীকারবদ্ধ হয়ে, এআমার দৃঢ় বিশ্বাস”।
প্রধানমন্ত্রী শ্রী নরেন্দ্র মোদী এবং আফগানিস্তানের রাষ্ট্রপতি মিঃ মহম্মদ আসরফ ঘানির মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী এবং আফগানিস্তানের রাষ্ট্রপতি মিঃ মহম্মদ আসরফ ঘানির মধ্যে মঙ্গলবার টেলিফোনে বার্তালাপ হয়েছে। এই বার্তালাপের মধ্যে দিয়ে দুই নেতা এবং দু-দেশের মধ্যে সম্পর্কের ঘনিষ্টতা ও উষ্ণতা বিনিময়ের প্রতিচ্ছবি ফুটে উঠেছে। আফগানিস্তানের রাষ্ট্রপতি নির্বাচনে প্রাথমিকভাবে সরকারি ফলাফলে রাষ্ট্রপতি শ্রী ঘানির সাফল্যের জন্য তাঁকে ধন্যবাদ জানিয়েছেন শ্রী মোদী। পাশাপাশি সফলভাবে এই নির্বাচন সম্পন্ন হওয়ার জন্য এবং কঠিন প্রতিকূলতা অতিক্রম করে আফগানিস্তানের গণতন্ত্রের ভিত মজবুত করার জন্য সেদেশের মানুষদের অভিনন্দন জানিয়েছেন প্রধানমন্ত্রী। প্রতিবেশী বন্ধুত্বপূর্ণ দেশ হিসাবে ঐক্যবদ্ধ, সার্বভৌম, গণতান্ত্রিক, সমৃদ্ধশালী, শান্তিপূর্ণ আফগানিস্তান গড়ে তোলার লক্ষ্যে ভারত প্রতিশ্রুতি পালন করে চলেছে জানিয়ে শ্রী মোদী বলেন, আফগান অধিকৃত আফগান নিয়ন্ত্রত আফগান নীতি পরিচালিত সেদেশের শান্তি স্হাপনে ভারত নীতিগতভাবে সমর্থন জানিয়েছে। তিনি আরও বলেন, ভারত এবং আফগানিস্তানের মধ্যে কৌশলগত অংশীদারিত্বের অংশ হিসেবে দুই দেশ তাদের নিজেদের অঞ্চলে উন্নয়ন, নিরাপত্তা বৃদ্ধি এবং সন্ত্রাস দমনে পারস্পরিক সহযোগিতা চালিয়ে যাচ্ছে। আফগানিস্তানের উন্নয়ন এবং গণতন্ত্রের পক্ষে যেভাবে ভারত সরকার এবং এদেশের মানুষ সমর্থন জানিয়েছেন, তারজন্য প্রধানমন্ত্রীকে ধন্যবাদ জানান রাষ্ট্রপতি ঘানি। দুই দেশের মধ্যে বিভিন্ন ক্ষেত্রে সহযোগিতা বৃদ্ধির ওপর জোর দেন তিনি। আসন্ন নববর্ষের শুভেচ্ছা বিনিময় করেন দুই রাষ্ট্রনেতা। সময়-সুযোগ মতো ভারত সফরের জন্য রাষ্ট্রপতি ঘানিকে আমন্ত্রণও জানান প্রধানমন্ত্রী শ্রী মোদী। রাষ্ট্রপতি ঘানি প্রধানমন্ত্রীর সেই আমন্ত্রণও গ্রহণ করেছেন।
পণ্য ও পরিষেবা কর-এরমধ্য দিয়ে দেশ প্রবেশ করতে চলেছে অর্থনৈতিক সংহতির এক নতুন যুগে    চার্টার্ডঅ্যাকাউন্ট্যান্টদের এক সমাবেশে বললেন প্রধানমন্ত্রী

চার্টার্ড অ্যাকাউন্ট্যান্টস্‌ দিবস উপলক্ষে শনিবার নয়াদিল্লিতে এক বিশেষ সমাবেশে ভাষণ দেনপ্রধানমন্ত্রী শ্রী নরেন্দ্র মোদী। পণ্য ও পরিষেবা কর-এর সূচনার দিনটিতেইপ্রধানমন্ত্রীর এই ভাষণ দেশের বিভিন্ন প্রান্তে সরাসরি সম্প্রচারের ব্যবস্থা করাহয়। প্রধানমন্ত্রীতাঁর ভাষণে চার্টার্ড অ্যাকাউন্ট্যান্টদের তুলনা করেন চিকিৎসকদের সঙ্গে। তিনিবলেন, দেশের অর্থনৈতিক স্বাস্থ্য এবং সমাজের ভাল থাকা মন্দ থাকা নির্ভর করেচার্টার্ড অ্যাকাউন্ট্যান্টদের ওপর। অর্থনৈতিক দুনিয়ার সাধু সন্তরূপে তিনি বর্ণনাকরেন চার্টার্ড অ্যাকাউন্ট্যান্সির সঙ্গে যুক্ত ব্যক্তিদের। শ্রী মোদী বলেন, অর্থও অর্থনীতি সংক্রান্ত বিষয়ে ভারতের চার্টার্ড অ্যাকাউন্ট্যান্টদের দক্ষতা ওপারদর্শিতার খ্যাতি রয়েছে বিশ্ব জুড়ে। প্রধানমন্ত্রীবলেন, যে কোনও ধরণের প্রতিকূলতা থেকে ঘুরে দাঁড়ানোর ক্ষমতা রয়েছে ভারতের। কিন্তু,দুর্নীতির সঙ্গে যুক্ত মুষ্টিমেয় কিছু ব্যক্তির জন্য ভারতের উন্নয়ন বিশেষভাবে ব্যাহতহচ্ছে। বিমুদ্রাকরণসহ কেন্দ্রীয় সরকার গৃহীত বিভিন্ন পদক্ষেপের কথা উল্লেখ করে প্রধানমন্ত্রী বলেনযে, দুর্নীতি ও কালো টাকার বিরুদ্ধে গত তিন বছরে সরকার নানাভাবে অভিযান চালিয়েএসেছে, যাতে দুর্নীতিগ্রস্তদের কাঠগড়ায় দাঁড় করানো যায়। শ্রী মোদীবলেন, বিমুদ্রাকরণ পরবর্তী পর্যায়ে অন্তত তিন লক্ষ সংস্থাকে কঠোর নজরদারির আওতায়নিয়ে আসা হয়েছে। আইন লঙ্ঘনের দায়ে ১ লক্ষ সংস্থাকে চিহ্নিত করে সেগুলিকেসংস্থাভুক্তির তালিকার বাইরে রাখা হয়েছে।জাতীয় স্বার্থেই কেন্দ্রীয় সরকার এই বলিষ্ঠ পদক্ষেপ গ্রহণ করেছে বলে দৃঢ়তার সঙ্গেব্যক্ত করেন প্রধানমন্ত্রী। দুর্নীতিরযাবতীয় খুঁটিনাটি খুঁজে বের করে অভিযুক্ত ব্যক্তিদের চিহ্নিত করার কাজে উদ্যোগীহতে দেশের চার্টার্ড অ্যাকাউন্ট্যান্টদের পরামর্শ দিয়েছেন শ্রী নরেন্দ্র মোদী।রিটার্ন পেশ করার সময় জনসাধারণ তাঁদের আয় সংক্রান্ত যে ঘোষণা দাখিল করেন, তারপরিসংখ্যানগত তথ্য উল্লেখ করে তিনি বলেন, চার্টার্ড অ্যাকাউন্ট্যান্টদের উচিৎজাতীয় স্বার্থকে সবকিছুর ঊর্ধ্বে তুলে ধরা। তাঁদের মক্কেলদের পরামর্শ দেওয়ার সময়ওএই কথা স্মরণ করার আহ্বান জানান তিনি। দেশের আইনজীবী সহ অন্যান্য পেশাদারব্যক্তিদের স্বাধীনতা সংগ্রামে অবদান ছিল উল্লেখ করার মতো। একথা স্মরণ করিয়ে দিয়েতাঁদেরই পদাঙ্ক অনুসরণ করার তিনি আহ্বান জানান চার্টার্ড অ্যাকাউন্ট্যান্টদের। সেইসঙ্গে, তাঁদের মক্কেলদের সততার পথে চলার জন্য পরামর্শ দিতেও বলেন তিনি।প্রধানমন্ত্রীর মতে, পণ্য ও পরিষেবা কর-এর সূচনার ফলে দেশ এখন আর্থিক তথাঅর্থনৈতিক সংহতির এক নতুন যুগে প্রবেশ করতে চলেছে। চার্টার্ড অ্যাকাউন্ট্যান্টদেরশংসাপত্রের ওপর যথেষ্ট আস্থা ও বিশ্বাস রয়েছে সমগ্র জাতির। তাই, এই আস্থা ওবিশ্বাস যাতে কোনওভাবেই না নষ্ট হয়ে যায়, সে সম্পর্কে সতর্ক থাকার পরামর্শ দেন তিনি।প্রধানমন্ত্রী বলেন, করদাতাদের দেওয়া কর-এর সাহায্যে সমাজের কল্যাণ নিশ্চিত করাসম্ভব। জাতির বিকাশেও এক গুরুত্বপূর্ণ ভূমিকা রয়েছে করদাতাদের। আগামী ২০২২সালে ভারতের ৭৫তম স্বাধীনতা বার্ষিকীর কথা স্মরণ করে চার্টার্ডঅ্যাকাউন্ট্যান্টদের পেশাগত লক্ষ্যমাত্রা স্থির করার পরামর্শ দেন প্রধানমন্ত্রী।বিশ্বের চারটি প্রধান অডিট সংস্থার দৃষ্টান্ত তুলে ধরে তিনি বলেন যে, ভারতেরচার্টার্ড অ্যাকাউন্ট্যান্টদের উচিৎ আরও চারটি বড় বড় অডিট সংস্থা গড়ে তোলার কাজেউদ্যোগ গ্রহণ করা। চাণক্যেরএকটি শ্লোক উদ্ধৃত করে শ্রী মোদী চার্টার্ড অ্যাকাউন্ট্যান্টদের পরামর্শ দেনউপস্থিত সুযোগকে অবহেলায় নষ্ট না করার জন্য। জাতি গঠনের মূলস্রোতে সামিল হওয়ারজন্য তিনি উদ্বুদ্ধ করেন তাঁদের।
পিএসএলভি সি৫৪-এর সফল উৎক্ষেপণে ইসরো এবং এনএসআইএল-কে অভিনন্দন প্রধানমন্ত্রীর

নয়াদিল্লি, ২৬ নভেম্বর, ২০২২ পিএসএলভি সি৫৪-র সফল উৎক্ষেপণে ভারতীয় মহাকাশ গবেষণা সংস্থা (ইসরো) এবং এনএসআইএল-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এই উৎক্ষেপণের সঙ্গে সংশ্লিষ্ট সকল পক্ষকেই অভিনন্দিত করেছেন তিনি। একগুচ্ছ ট্যুইট বার্তার মাধ্যমে শ্রী মোদী তাঁর অভিনন্দন বার্তা পৌঁছে দিয়েছেন সংশ্লিষ্ট ব্যক্তি ও সংস্থাগুলির কাছে। ঐ ট্যুইট বার্তাগুলিতে তিনি বলেছেন : “পিএসএলভি সি৫৪ মিশনের সফল উৎক্ষেপণে অভিনন্দন ইসরো ও এনএসআইএল-কে। ইওএস-০৬ উপগ্রহটি আমাদের নৌ-সম্পদের সর্বোচ্চ সদ্ব্যবহারের পথ আরও সুগম করে দিল।” “@PixxelSpace এবং @DhruvaSpace – এই ভারতীয় সংস্থাগুলির তিনটি উপগ্রহ উৎক্ষেপণের মাধ্যমে এক নতুন যুগের সূচনা হল। মহাকাশ প্রযুক্তির কাজে ভারতের মেধাশক্তির পূর্ণ সম্ভাবনা বিকশিত হবে এই উদ্যোগের মধ্য দিয়ে। এই উৎক্ষেপণের সঙ্গে সংশ্লিষ্ট সকল ব্যক্তি ও সংস্থাকে আমি অভিনন্দন জানাই।” /
বৈদ্যুতিন বা ই-সিগারেট নিষিদ্ধ করার সিদ্ধান্তে অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে বৈদ্যুতিন বা ই-সিগারেট নিষিদ্ধ করতে গৃহীত সিদ্ধান্তে অনুমোদন দেওয়া হল। এর ফলে, বৈদ্যুতিন সিগারেট উৎপাদন, আমদানি, রপ্তানি, বিক্রি, বিলি-বন্টন, মজুত করা এবং বিজ্ঞাপন দেওয়া নিষিদ্ধ হল। বৈদ্যুতিন সিগারেট ব্যাটারি-চালিত একটি যন্ত্র যেখানে সিগারেটের নেশার জিনিস নিকোটিনের একটি মিশ্রণ থাকে। এই মিশ্রণটি উত্তপ্ত হলে সেখান থেকে এরোসল তৈরি হয়। বৈদ্যুতিন সিগারেটের আওতায় নিকোটিনের জাতীয় সমস্ত পণ্য, গরম করে না পুড়িয়ে নেশার জিনিস, বৈদ্যুতিন হুঁকা সহ বিভিন্ন নেশার দ্রব্য অন্তর্ভুক্ত। এই পণ্যগুলি দেখতে খুবই আকর্ষণীয় এবং বিভিন্ন ধরনের গন্ধযুক্ত। উন্নয়নশীল দেশগুলির তরুণ এবং শিশুদের মধ্যে এর চাহিদা ক্রমবর্ধমান। এই অনুমোদনের ফলে বৈদ্যুতিন বা ই-সিগারেটের উৎপাদন, আমদানি, রপ্তানি, বিলি-বন্টন, এবং অনলাইন ও অফলাইনে বিজ্ঞাপনের কাজে কেউ জড়িত থাকলে তার সর্বোচ্চ এক বছর কারাদণ্ড অথবা ১ লক্ষ টাকা পর্যন্ত জরিমানা অথবা দুটিই একসঙ্গে কার্যকর হবে। কেউ যদি এই অপরাধ দ্বিতীয়বারও করেন, সেক্ষেত্রে তার সর্বোচ্চ তিন বছরের কারাদণ্ড এবং ৫ লক্ষ টাকা জরিমানা হবে। কেউ যদি বৈদ্যুতিন বা ই-সিগারেট মজুত করেন, সেক্ষেত্রে তার ৬ মাসের কারাদণ্ড অথবা ৫০ হাজার টাকা জরিমানা অথবা দুটিই একসঙ্গে কার্যকর হবে। যাদের কাছে বৈদ্যুতিন বা ই-সিগারেট মজুত রয়েছে মন্ত্রিসভার এই অনুমোদনের ফলে তাদের কত পরিমাণ সিগারেট মজুত আছে সেটি ঘোষণা করে নিকটবর্তী থানায় জমা দিতে হবে। এই অনুমোদনের ফলে থানার সাব-ইন্সপেক্টর ই-সিগারেট ব্যবহারের বিরুদ্ধে ব্যবস্থা নিতে পারবেন। কেন্দ্র অথবা রাজ্য সরকারগুলি এই অধ্যাদেশ কার্যকর করার জন্য সমমর্যাদার অন্য আধিকারিককেও এই দায়িত্ব দিতে পারে। /
নবরেহ উপলক্ষ্যে প্রধানমন্ত্রীর শুভেচ্ছা

নয়াদিল্লী, ১৩ এপ্রিল, ২০২১ প্রধানমন্ত্রী শ্রী নরেন্দ্র মোদী জনসাধারণকে নবরেহ উপলক্ষ্যে শুভেচ্ছা জানিয়েছেন। এক ট্যুইট বার্তায় শ্রী মোদী বলেছেন, ‘সকলকে নবরেহ-র শুভেচ্ছা ! নবরেহ-র বিশেষ এই মুহূর্তে সকলের সারা বছর আনন্দ ও সাফল্যে পরিপূর্ণ হোক সেই প্রার্থনাই করি। সবার সুস্বাস্থ্য ও শুভ কামনা করি।’
লোকসভায় মাতৃত্বকালীন সুযোগ-সুবিধাদান সম্পর্কিত সংশোধনী বিলটি পাশ হওয়ায় আনন্দ ও প্রশংসা ব্যক্ত করলেন প্রধানমন্ত্রী

লোকসভায় মাতৃত্বকালীন সুযোগ-সুবিধাদান সম্পর্কিত বিলটি পাশ হওয়ায় আনন্দ ও প্রশংসা ব্যক্ত করেছেন প্রধানমন্ত্রী শ্রী নরেন্দ্র মোদী। নারী পরিচালিত উন্নয়ন প্রচেষ্টার লক্ষ্যে এইঘটনাকে এক উল্লেখযোগ্য দিকচিহ্ন বলে বর্ণনা করেছেন তিনি। এক বার্তায় প্রধানমন্ত্রীবলেছেন : “লোকসভায়মাতৃত্বকালীন সুযোগ-সুবিধাদান সম্পর্কিত বিলটি পাশ হওয়ার ঘটনা দেশে নারীরনেতৃত্বাধীন উন্নয়ন প্রচেষ্টার ক্ষেত্রে এক দিকচিহ্ন বিশেষ। মাতৃত্বকালীনসুযোগ-সুবিধাদান সম্পর্কিত সংশোধনী বিলটিতে মা ও শিশুর সুস্বাস্থ্য ও কল্যাণকেনিশ্চিত করে তোলার কথা বলা হয়েছে। মাতৃত্বকালীন ছুটি বৃদ্ধি পাওয়া নিঃসন্দেহে একটিস্বাগত পদক্ষেপ। মাতৃত্বকালীনসুযোগ-সুবিধাদান সম্পর্কিত সংশোধনী বিলটির কল্যাণে মহিলাদের চাকরি সুরক্ষিত থাকবে।কর্মস্থলে বাধ্যতামূলকভাবে ক্রেশের সংস্থান রাখার উদ্যোগও প্রশংসনীয়।”
ভারত- সংযুক্ত আরব আমীরশাহী ভার্চুয়াল শীর্ষ সম্মেলনে প্রধানমন্ত্রীর উদ্বোধনী ভাষণ

মাননীয়েষু, আমার ভ্রাতৃপ্রতিম, আজকের ভার্চুয়াল শীর্ষ সম্মেলনে উষ্ণ স্বাগত। সর্বপ্রথম, আমি আপনাকে এবং সংযুক্ত আরব আমীরশাহীকে অভিনন্দন জানাতে চাই। কোভিডের প্রতিবন্ধকতা সত্ত্বেও, এক্সপো ২০২০-র অসাধারণ আয়োজন করেছেন আপনারা। দুর্ভাগ্যবশত, এক্সপোতে যোগ দেওয়ার জন্য,আমি সংযুক্ত আরব আমীরশাহী যেতে পারিনি এবং আমাদের মুখোমুখি বৈঠকের পর দীর্ঘদিন পেরিয়ে গেছে। কিন্তু আজকের ভার্চুয়াল শীর্ষ সম্মেলন বুঝিয়ে দিচ্ছে যে, সমস্ত চ্যালেঞ্জ সত্ত্বেও, আমাদের বন্ধুত্বপূর্ণ সম্পর্ক নতুন উচ্চতার দিকে অপ্রতিহত গতিতে এগিয়ে চলেছে। মাননীয়েষু, আমাদের সম্পর্ককে শক্তিশালী করতে আপনার ব্যক্তিগত ভূমিকা অত্যন্ত গুরুত্বপূর্ণ। কোভিড অতিমারী চলার সময়েও আপনি যেভাবে সংযুক্ত আরব আমীরশাহীতে বসবাসকারী ভারতীয় সম্প্রদায়ের খেয়াল রেখেছেন, তার জন্য আমি সর্বদা আপনার কাছে কৃতজ্ঞ থাকব। আমরা সংযুক্ত আরব আমীরশাহীতে হওয়া সাম্প্রতিক জঙ্গি হামলার তীব্র নিন্দা জানাই। ভারত এবং সংযুক্ত আরব আমীরশাহী সন্ত্রাসের বিরুদ্ধে সর্বদা ঐক্যবদ্ধ থাকবে। মাননীয়েষু, এই বছরটি আমাদের উভয় দেশের জন্য বিশেষ তাৎপর্য বহন করে। আপনি সংযুক্ত আরব আমীরশাহী প্রতিষ্ঠার সুবর্ণজয়ন্তী উদযাপন করছেন এবং সংযুক্ত আরব আমীরশাহীর পরবর্তী ৫০ বছরের যাত্রাপথের দিশানির্দেশও করেছেন। আমরা এ বছর আমাদের স্বাধীনতার ৭৫ বছর উদযাপন করছি এবং আগামী ২৫ বছরের জন্য উচ্চাভিলাষী লক্ষ্য নির্ধারণ করেছি। দুই দেশের ভবিষ্যৎ দৃষ্টিভঙ্গির অনেক মিল রয়েছে। মাননীয়েষু, আমি অত্যন্ত আনন্দিত যে আমাদের উভয় দেশ আজ সার্বিক অর্থনৈতিক অংশীদারিত্ব চুক্তিতে স্বাক্ষর করছে। এটি লক্ষণীয় যে আমরা তিন মাসেরও কম সময়ের মধ্যে এমন একটি গুরুত্বপূর্ণ চুক্তির বিষয়ে আলোচনা শেষ করতে পেরেছি। সাধারণত এই ধরনের চুক্তির জন্য কয়েক বছর সময় লাগে। এই চুক্তি দুই দেশের গভীর বন্ধুত্ব, অভিন্ন দৃষ্টিভঙ্গি এবং আস্থার প্রতিফলন। আমি নিশ্চিত এটি আমাদের অর্থনৈতিক সম্পর্কের নতুন যুগের সূচনা করবে এবং আমাদের দ্বিপাক্ষিক বাণিজ্য আগামী পাঁচ বছরে ৬০ বিলিয়ন ডলার থেকে ১০০ বিলিয়ন ডলারে পৌঁছবে। মাননীয়েষু, বাণিজ্য, বিনিয়োগ, জ্বালানি এবং নাগরিক সংযোগ আমাদের সহযোগিতার স্তম্ভ। একই সঙ্গে অনেক নতুন ক্ষেত্রেও আমাদের সহযোগিতা প্রসারিত করার সম্ভাবনা রয়েছে। আমাদের মধ্যে ফুড করিডোর নিয়ে নতুন সমঝোতাপত্র খুবই ভালো একটি উদ্যোগ। খাদ্য প্রক্রিয়াকরণ এবং লজিস্টিক খাতে U.A.E এর বিনিয়োগকে আমরা স্বাগত জানাই। এটি সংযুক্ত আরব আমীরশাহীর খাদ্য নিরাপত্তার ক্ষেত্রে ভারতকে এক বিশ্বস্ত অংশীদার করে তুলবে। স্টার্ট আপের ক্ষেত্রে ভারত অভূতপূর্ব উন্নতি করেছে। গত বছর, ভারতে ৪৪টি ইউনিকর্ন স্থাপিত হয়েছে। আমরা যৌথ পরিচর্যা এবং অর্থের যৌথ যোগানের মাধ্যমে উভয় দেশের স্টার্ট-আপগুলিকে উৎসাহিত করতে পারি। একইভাবে, আমাদের নাগরিকদের দক্ষতা উন্নয়নের জন্য, আমরা যৌথ উদ্যোগে আধুনিক উৎকর্ষকেন্দ্র স্থাপনেও উদ্যোগী হতে পারি। গত মাসে জম্মু ও কাশ্মীরের উপরাজ্যপালের সফল সংযুক্ত আরব আমীরশাহী. সফরের পর আরব আমীরশাহীর বেশ কিছু সংস্থা জম্মু – কাশ্মীরে বিনিয়োগে আগ্রহ দেখিয়েছে। আমরা জম্মু-কাশ্মীরের লজিস্টিক, স্বাস্থ্য পরিষেবা, আতিথেয়তা সহ সব ক্ষেত্রে সংযুক্ত আরব আমীরশাহীর বিনিয়োগকে স্বাগত জানাই । আপনার দেশের সংস্থাগুলিকে সব ধরনের সুযোগসুবিধা প্রদান করা হবে। মাননীয়েষু, পরের বছর, ভারত G-20 শীর্ষ সম্মেলন এবং সংযুক্ত আরব আমীরশাহী, /
বাংলাদেশের রাষ্ট্রপতির সঙ্গে প্রধানমন্ত্রীর বৈঠক

প্রধানমন্ত্রী শ্রী নরেন্দ্র মোদী শুক্রবার হায়দরাবাদ হাউজে বাংলাদেশের রাষ্ট্রপতি মহম্মদ আব্দুল হামিদের সঙ্গে এক বৈঠকে মিলিত হন। উভয় নেতাই দ্বিপাক্ষিক সম্পর্কের বর্তমান অগ্রগতিতে গভীর সন্তোষ প্রকাশ করেন। সফররত বাংলাদেশের রাষ্ট্রপতি শ্রী মোদীকে প্রধানমন্ত্রী শেখ হাসিনার শুভেচ্ছা জ্ঞাপন করেন। উল্লেখ করা যেতে পারে, আগাম কর্মসূচিতে ব্যস্ত থাকায় শেখ হাসিনা প্রধানমন্ত্রীর শপথ গ্রহণ অনুষ্ঠানে ব্যক্তিগতভাবে উপস্থিত হতে পারেননি। বাংলাদেশের রাষ্ট্রপতি সে দেশ সফরের জন্যও প্রধানমন্ত্রী শ্রী মোদীকে আমন্ত্রণ জানিয়েছেন। শ্রী মোদী আনন্দের সঙ্গে সেই আমন্ত্রণ গ্রহণ করেছেন। উভয় দেশের মধ্যে কূটনৈতিক পর্যায়ে আলাপ-আলোচনার মাধ্যমে প্রধানমন্ত্রী মোদীর বাংলাদেশ সফরের দিনক্ষণ স্থির হবে বলে ঠিক হয়েছে। প্রধানমন্ত্রী মোদী বলেন, বাংলাদেশের মুক্তিযুদ্ধের সময় থেকে যে দ্বিপাক্ষিক সম্পর্কের সূচনা হয়েছে তা এখনও ভারতের পক্ষ থেকে সর্বাধিক অগ্রাধিকার পেয়ে থাকে। বিগত পাঁচ বছরে উভয় দেশ ভূ-সীমানা পুনর্নিধারণের মতো একাধিক জটিল ও দীর্ঘদিন পড়ে থাকা সমস্যার সমাধানে অত্যন্ত বিচক্ষণতা ও ধৈর্য্যের পরিচয় দিয়েছে। ২০২০-তে বঙ্গবন্ধু শেখ মুজিবর রহমানের জন্ম শতবার্ষিকী এবং ২০২১-এ বাংলাদেশের মুক্তি যুদ্ধের ৫০তম বার্ষিকী যৌথভাবে উদযাপনের অঙ্গ হিসাবে ক্রমবর্ধমান ভারত-বাংলাদেশ সম্পর্ককে এক নতুন উচ্চতায় নিয়ে যাওয়ার প্রয়োজনীয়তার ব্যাপারেও প্রধানমন্ত্রী মোদী জোর দিয়েছেন। ভারতে নতুন সরকারের শপথ গ্রহণ অনুষ্ঠানে উপস্থিত হতে বাংলাদেশের রাষ্ট্রপতি ভারত সফরে এসেছেন। উল্লেখ করা যেতে পারে, এর আগে বাংলাদেশের রাষ্ট্রপতি ২০১৪-র ডিসেম্বরে রাষ্ট্রীয় সফরে এবং ২০১৮-র মার্চে আন্তর্জাতিক সৌর জোটের প্রথম বৈঠকে যোগ দিতে ভারতে এসেছিলেন। /
সর্দারসরোবর বাঁধ প্রকল্প জাতির উদ্দেশে উৎসর্গ করলেন প্রধানমন্ত্রী; যোগ দিলেন নর্মদামহোৎসব-এর সমাপ্তি অনুষ্ঠানে

প্রধানমন্ত্রীশ্রী নরেন্দ্র মোদী রবিবার সর্দার সরোবর বাঁধ প্রকল্পটি উৎসর্গ করেন জাতিরউদ্দেশে। কেভাড়িয়ায় এই প্রকল্প স্থলে প্রার্থনা ও মন্ত্রোচ্চারণের মধ্য দিয়ে একবিশিষ্টতা লাভ করে এই অনুষ্ঠানটি। বাঁধটি জাতির উদ্দেশে উৎসর্গ অনুষ্ঠানকে স্মরণীয়করে রাখতে একটি ফলকেরও এদিন আবরণ উন্মোচন করেন প্রধানমন্ত্রী। পরে, সর্দারসরোবর বাঁধের অদূরে সাধুবেট অঞ্চলেস্ট্যাচু অর ইউনিটি-র নির্মাণ কাজও পরিদর্শনকরেন শ্রী নরেন্দ্র মোদী। সর্দার বল্লভভাই প্যাটেলের উদ্দেশ্যে নিবেদিত হবে এইবিশেষ মূর্তিটি। এটির নির্মাণ কাজের বিভিন্ন দিক সম্পর্কে এদিন অবহিত করা হয়প্রধানমন্ত্রীকে। দাভোই-তেআয়োজিত এক বিশেষ জনসমাবেশে প্রধানমন্ত্রী রবিবার জাতীয় আদিবাসী স্বাধীনতা সংগ্রামীদেরস্মারক সংগ্রহশালা নির্মাণের শিলান্যাস উপলক্ষে একটি ফলকেরও আবরণ উন্মোচন করেন। এইদিনটি ছিল ‘নর্মদা মহোৎসব’-এর সমাপ্তির মুহূর্ত। গুজরাটের বিভিন্ন জেলায় নর্মদানদীর গুরুত্ব সম্পর্কে জনসচেতনতা প্রসারের লক্ষ্যেই উদযাপিত হয় ‘নর্মদা মহোৎসব’। এই উপলক্ষেজনসমাবেশে ভাষণদানকালে প্রধানমন্ত্রী বলেন যে মা নর্মদাকে সাধারণ মানুষ কতটাশ্রদ্ধা করেন তা এই বিরাট সমাবেশ থেকেই অনুভব করা যায়। জাতি গঠনের কাজে যাঁরাপরিশ্রম করে চলেছেন, বিশ্বকর্মা জয়ন্তী উপলক্ষে তাঁদের সকলকেই অভিবাদন জানান তিনি।আগামী ২০২২ সালের মধ্যে এক নতুন ভারত গঠনের স্বপ্নকে সফল করে তুলতে চেষ্টার কোনত্রুটি থাকবে না বলে উল্লেখ করেন প্রধানমন্ত্রী। নর্মদা নদীরওপর নির্মিত সর্দার সরোবর বাঁধটি সর্দার প্যাটেলেরই স্বপ্নের বাস্তবায়ন বলে স্মৃতিচারণকরেন শ্রী নরেন্দ্র মোদী। তিনি বলেন, সর্দার প্যাটেল এবং ডঃ বাবাসাহেব আম্বেদকরউভয়েই সেচ ও জলপথগুলির ওপর বিশেষ গুরুত্ব আরোপ করেছিলেন। প্রধানমন্ত্রীবলেন, জলসম্পদের অপ্রাচুর্য উন্নয়নের পথে এক বিশেষ অন্তরায়। সীমান্ত রক্ষী বাহিনীরসদস্যরা যে পর্যাপ্ত জলের অভাব অনুভব করেন, একথাও অতীতেতাঁর সীমান্ত অঞ্চল পরিদর্শনেরঅভিজ্ঞতা থেকে তুলে ধরেন তিনি। প্রধানমন্ত্রী বলেন, নর্মদার জলকে সীমান্ত অঞ্চলেজওয়ানদের কাছে পৌঁছে দিয়েছি আমরা। শ্রী মোদীবলেন, সর্দার সরোবর বাঁধ নির্মাণের পেছনে এক বিশেষ গুরুত্বপূর্ণ ভূমিকা রয়েছেগুজরাটের সাধু-সন্তদের। নর্মদা নদীর জল যে নাগরিকদের জীবনে এক বিশেষ পরিবর্তন ঘটাতেচলেছে একথারও উল্লেখ করেন তিনি। প্রধানমন্ত্রীবলেন যে দেশের পশ্চিম প্রান্তে যখন জলের যোগানে প্রচুর ঘাটতি রয়ে গেছে, তখন দেশেরপূর্বাঞ্চলে রয়েছে বিদ্যুৎ ও গ্যাসের অভাব। এই ধরনের ঘাটতি পূরণে সরকার যে নিরলসপরিশ্রম করে চলেছে, সেকথার উল্লেখ করেতিনি বলেন, ভারত উন্নয়নের এক নতুন শিখরে এখনআরোহণ করতে চলেছে। শ্রী মোদীবলেন, স্ট্যাচু অফ ইউনিটি-র নির্মাণ সম্পূর্ণ হলে সর্দার প্যাটেলের উদ্দেশ্যে তাহবে এক যথার্থ শ্রদ্ধা নিবেদন। শুধু তাই নয়, দেশ-বিদেশের পর্যটক আকর্ষণেরক্ষেত্রেও তা এক গুরুত্বপূর্ণ স্থান অধিকার করবে। ঔপনিবেশিকতার বিরুদ্ধে আদিবাসীসমাজের যে সমস্ত স্বাধীনতা সংগ্রামী যুদ্ধ ঘোষণা করেছিলেন, শ্রদ্ধার সঙ্গে তাঁদেরওস্মরণ করেন প্রধানমন্ত্রী। / …
ছিটমহল হস্তান্তর : কুচবিহারের পরিকাঠামো উন্নয়ন এবং ছিটমহলগুলির পুনর্বাসন প্রকল্পে কেন্দ্রীয় মন্ত্রিসভার আর্থিক মঞ্জুরি

ভারত ও বাংলাদেশের মধ্যে ছিটমহল বিনিময়ের পরবর্তী পর্যায়ে বাংলাদেশী ছিটমহল এবং কুচবিহার জেলার পরিকাঠামো উন্নয়নের বিষয়টি অনুমোদিত হয়েছে কেন্দ্রীয় মন্ত্রিসভার বৈঠকে।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এই বৈঠকে ছিটমহলের পুনর্বাসন সংক্রান্ত প্যাকেজের বিষয়টিতেও অনুমোদন দেওয়া হয়েছে। পরিকাঠামোর উন্নয়ন ও প্রসার এবং পুনর্বাসন খাতে ব্যয় হবে ১০০৫ কোটি ৯৯ লক্ষ টাকার মতো।এর মধ্যে কুচবিহার জেলা এবং বাংলাদেশী ছিটমহলগুলির পরিকাঠামো গড়ে তুলতে ব্যয় ধরা হয়েছে ৮৯৮ কোটি ৫০ লক্ষ টাকা।এছাড়া, ১০৭ কোটি ৪৯ লক্ষ টাকা ব্যয়ের সংস্থান রাখা হয়েছে ছিটমহলগুলির পুনর্বাসন সংক্রান্ত প্রকল্পে।তবে, বাংলাদেশী ছিটমহলগুলি থেকে কতগুলি পরিবার ভারতে প্রত্যাবর্তন করবে তার ওপরই পুনর্বাসনের মোট ব্যয়ভারের মাত্রা নির্ভর করবে। ৩-৫ বছরের সময়সীমার মধ্যে পরিকাঠামো ও পুনর্বাসনের কাজ রূপায়িত হবে রাজ্য সরকার বা অনুমোদিত কোনও এজেন্সির মাধ্যমে।এজন্য রাজ্য সরকারকে অনুদান হিসেবে আর্থিক মঞ্জুরি দেবে কেন্দ্রীয় স্বরাষ্ট্র মন্ত্রক। উল্লেখ্য, বাংলাদেশী ছিটমহল এবং কুচবিহার জেলার জন্য পরিকাঠামো ও পুনর্বাসন সংক্রান্ত দুটি প্রস্তাব পাঠানো হয়েছিল পশ্চিমবঙ্গ সরকারের পক্ষ থেকে।
পেট্রোলিয়াম ও হাইড্রোকার্বন উৎপাদন ও অনুসন্ধানের ওপর মন্ত্রিসভার গুরুত্ব

পেট্রোলিয়াম ও হাইড্রোকার্বন ক্ষেত্রটিকে আরও জোরদার করে তুলতে সরকার বেশ কিছু উদ্যোগ গ্রহণ করেছে। সম্প্রতি কেন্দ্রীয় মন্ত্রিসভা এবং মন্ত্রিসভার অর্থনৈতিক বিষয় সংক্রান্ত কমিটির বৈঠকে এ ব্যাপারে কয়েকটি সিদ্ধান্ত গ্রহণ করা হয়েছে। মন্ত্রিসভার এই সিদ্ধান্তের একটি হল – হাইড্রোকার্বন অনুসন্ধান সম্পর্কিত লাইসেন্স প্রদান নীতি, বা সংক্ষেপে হেল্প। এটি হল একটি উদ্ভাবনী পদক্ষেপ গ্রহণ সংক্রান্ত নীতি যার আওতায় তেল, গ্যাস সহ আরও কয়েকটি হাইড্রোকার্বন পদার্থকে এক অভিন্ন লাইসেন্স ব্যবস্থার আওতায় নিয়ে আসা হবে। অন্য সিদ্ধান্তটি হল – নতুন গ্যাস উৎপাদনের লক্ষ্যে বিপণন এবং মূল্য নির্ধারণের ক্ষেত্রে কিছুটা স্বাধীনতা দান। মন্ত্রিসভার বৈঠকে তৃতীয় যে সিদ্ধান্তটি গ্রহণ করা হল, তা হল ক্ষুদ্র ও মাঝারি আকারের ক্ষেত্রগুলিতে সহযোগিতার ভিত্তিতে উৎপাদন সংক্রান্ত বরাতগুলির মেয়াদ সম্প্রসারণ। ইতিমধ্যেই আবিষ্কৃত ক্ষেত্রগুলিকেও এর আওতায় নিয়ে আসা হবে। এসার অয়েল লিমিটেডের লাইসেন্স বাতিল করে ও এন জি সি’র অনুকূলে লাইসেন্স প্রদান হল মন্ত্রিসভার চতুর্থ সিদ্ধান্ত।
বিজয়ওয়াড়া বিমানবন্দরকে আন্তর্জাতিক বিমানবন্দরের স্বীকৃতি দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকেবুধবার বিজয়োয়াড়া বিমানবন্দর’কে আন্তর্জাতিক বিমানবন্দর হিসাবে ঘোষণা করারস্বীকৃতি দেওয়া হয়েছে অন্ধ্রপ্রদেশ পুনর্গঠন আইন, ২০১৪’র সংস্থান অনুসারে। এর ফলে, রাজ্যের রাজধানীর যোগাযোগ ব্যবস্থার উন্নতি ঘটবে, কারণ –বিমানযাত্রীদের প্রতিযোগিতামূলক দামে আরও বেশি সংখ্যক উড়ানের মধ্য থেকে পছন্দসইউড়ান বেছে নেওয়ার সুযোগ মিলবে এবং তার ফলে অন্তর্দেশীয়/আন্তর্জাতিক পর্যটনেও জোয়ারআসবে। পরিণামে, অন্ধ্রপ্রদেশের আর্থ-সামাজিক উন্নয়ন ত্বরান্বিত হবে। কোনও বিমানবন্দরকে আন্তর্জাতিক বিমানবন্দর হিসাবে ঘোষণা করার জন্য একদিকেযেমন সঙ্গতিসূচক উড়ান সম্ভাবনার প্রয়োজন হয়, অন্যদিকে তেমনই বিমান সংস্থাগুলির তরফথেকে আন্তর্জাতিক উড়ান চালানোর দাবি পেশ করা ও রাতে বিমান ওঠা-নামার জন্যযান্ত্রিক অবতরণ পদ্ধতি আইএলএস, রানওয়ের পর্যাপ্ত দৈর্ঘ্য ও আলোর ব্যবস্থা ইত্যাদিথাকার প্রয়োজন হয়। অন্ধ্রপ্রদেশ সরকারের উদ্যোগে এবং অন্যান্য শর্ত পূরণ করার ফলেইবিজয়োয়াড়া বিমানবন্দরকে আন্তর্জাতিক বিমানবন্দরের স্বীকৃতি দেওয়া হ’ল।